open-index/open-wikipedia-markdown huggingface dataset:
Hva vet mamma om kjærlighet?

***Hva vet mamma om kjærlighet?*** (engelsk *The Reluctant Debutante*) er et skuespill av William Douglas-Home; det hadde premiere i Storbritannia i 1955.

Den norske oversettelsen var ved Karl-Ludvig Bugge, og stykket ble første gang oppført på Centralteatret i Oslo den 10. oktober 1957. 

Skuespillet har vært forelegg for flere filmer og en tv-produksjon. I 1958 kom den amerikanske filmen *[[The Reluctant Debutante]]*, regissert av Vincente Minnelli med Kay Kendall og Rex Harrison i hovedrollene. I 2003 kom en ny amerikansk film basert på samme teaterstykke, *[[Alt en jente kan ønske seg]]* (*What a Girl Wants*), med Amanda Bynes og Colin Firth i hovedrollene, regissert av Dennie Gordon.

## Handling
Historien følger en aristokratisk familie bosatt i London. Moren i familien forsøker å unngå skandaler etter at hun forvirret to menn (som begge heter David) og ved et uhell setter opp datteren sin til et stevnemøte med David Hoylake-Johnston, i stedet for David Bulloch som moren mener er den perfekte matchen for datteren hennes. Det var vanlig for aristokratiske foreldre å finne potensielle friere for døtrene deres, ved å arrangere (ofte veldig kostbare) sosiale sammenkomster og invitere kvalifiserte ungkarer til å møte døtrene deres.

Sheila Broadbent, moren til Jane, er livredd for at datteren hennes kommer til å miste muligheten til å møte en flott ektemann hvis det oppstår noen skandaler. Hun er derfor redd for at David Hoylake-Johnston kommer til å sjarmere datteren hennes til å ha sex med ham, noe han ifølge ryktene skal ha gjort med en rekke andre unge kvinner. Men disse ryktene viser seg å bare være tomme rykter.

## Referanser
Das Veilchen vom Montmartre

***Das Veilchen vom Montmartre*** er en operette med libretto av Julius Brammer og Alfred Grünwald og musikk av Emmerich Kálmán. Operetten ble første gang oppført i Wien i 1930.

I Norge hadde operetten premiere på Den Nationale Scene i Bergen 6. mars 1931. Regien var ved Karl Bergmann, og Ewald Niegisch hadde ansvaret for den musikalske innstuderingen. og hovedrollen som Violetta ble Borghild Bodoms store gjennombrudd på scenen. Foruten teatrets egne skuespillere medvirket den svenske sangeren Oscar Tjernberg som Violettas ektemann, og Hulda Frisk-Gran som primadonnaen Ninon.http://www.nb.no/nbsok/nb/321c9df6344b4718becd128eb38bbe96?index=5#475 På norsk har operetten fått tittelen «Fiolen fra Montmartre». 

Operetten ble også oppført fra 1. januar 1955 på Folketeatret i regi av Sam Besekow.[1]

## Handling
Handlingen finner sted Frankrike under det andre keiserdømmet. En foreldreløs pike blir skuespiller, høster stor suksess, og gifter seg med en kunstmaler. Hun kjenner ikke sin bakgrunn, men har en medaljong med bilde av sin mor, og på bakgrunn av dette bildet blir hennes identitet avslørt. Hun er baronesse, og med tittelen følger det en stor formue.
## Referanser
Jamie Hince

**Jamie Hince** (1968–) er en engelsk gitarist, sanger og låtskriver. 

Hince har bakgrunn fra bandene Fiji, Scarfo og Blyth Power, men er mest kjent som gitarist og sanger i indierock-duoen The Kills, der han går under aliaset «Hotel».

Hince mistet en finger på venstre hånd i en ulykke tidlig i 2010 og måtte gjøre endringer i spilleteknikken.

## Referanser


## Eksterne lenker
* 
* 
* Jasmin Lütz: '' The Kills. Green Day und Good Charlotte sind genau das Gegenteil von Punk'',  laut.de 4. mars 2005. Intervju med Mosshart og Hince
Alison Mosshart

**Alison Nicole Mosshart** (1978–) er en amerikansk sanger og gitarist. 

Mosshart startet musikk-karrieren i 1995 med punkrockbandet *Discount*. I år 2000 ble Discount oppløst og Mosshart grunnla duoen The Kills sammen med Jamie Hince. I dette bandet opptrer Mosshart under pseudonymet *VV*. 
I tillegg er hun medlem av bandet *[[The Dead Weather]]* som ble dannet i 2009.

## Referanser


## Eksterne lenker
* 
* 
* 
* Jasmin Lütz: «The Kills. Green Day und Good Charlotte sind genau das Gegenteil von Punk»,  laut.de 4. mars 2005. Intervju med Mosshart og Hince
* Chris Riemenschneider : «An interview with Alison Mosshart» , startribune.com 28. juli 2009. Besøkt 13. juni 2016
Trampoline under Sommer-OL 2000

**Trampoline under Sommer-OL 2000** ble arrangert 22. og 23. september i Sydney Super Dome. Dette var første gang trampoline var en del av gymnastikk under sommer-OL.

## Medaljer

## Medaljevinnerne

## Eksterne lenker
* Trampoline - Resultater  på sports-reference.com
Romanoff og Julie

«**Romanoff og Julie**» (engelsk: *Romanoff and Juliet*) er et teaterstykke av Peter Ustinov. Stykket hadde urpremiere 2. april 1956 i Manchester i England. I 1961 regisserte Ustinov en filmversjon av stykket, og spilte selv hovedrollen i filmen med den norske tittelen *[[Generalens lille hemmelighet]]*.

## Handling
Stykket er en komedie inspirert av den kalde krigen. Handlingen er lagt til det fiktive miniatyrlandet Concordia, som ligger et sted i mellom-Europa. Både USA og Sovjetunionen går på frierføtter til Concordias statssjef (som bærer tittelen general); begge vil ha ham som sin allierte, fordi han sitter med den avgjørende stemmen i en kommende votering over en viktig FN-resolusjon. Den russiske ambassadøren, som tilhører Romanoff-familien, har en sønn ved navn Igor som forelsker seg i den amerikanske diplomatdatteren Julie. Denne forelskelsen foranlediger en feide mellom den kommunistiske russiske familien og den kapitalistiske amerikanske familien. Forelegget i feiden mellom Capulet og Montague i William Shakespeares Romeo og Julie er åpenbar. Concordias statsleder benytter seg av sjansen til å få taket på de to stormaktene ved å spille rollen som Kirsten Giftekniv.

## Oppføringer (utvalg)
Urpremieren fant sted på the Opera House i Manchester, England den 2. april 1956.

Den 10. oktober 1957 ble stykket oppført på Plymouth Theatre på Broadway, New York City. Produsent var David Merrick og regien var ved George S. Kaufman, Peter Ustinov spilte selv rollen som Concordias leder (Generalen), Gerald Sarracini spilte Igor, og Elizabeth Allen hadde rollen som Juliet. Andre roller ble spilt av Fred Clark, Natalie Schafer og Jack Gilford. Ustinov ble nominert til Tony Awards både som forfatter, i kategorien «Beste skuespill» (*Best Play*) og for sin rolletolkning (*Best Actor in Play*). Forestillingen på Broadway ble oppført 389 ganger før den ble tatt av plakaten.

I Norge hadde stykket premiere på Folketeatret i Oslo den 24. februar 1957. Oversettelsen var ved Kaare B. Fasting, og den norske tittelen var en direkte oversettelse av originaltittelen. Sverre Bergh hadde komponert musikk til Folketeatrets oppføring, men originalmusikken av Antony Hopkins ble også benyttet i oppføringen.

## Filmversjonen
I filmen fra 1961 spilte Peter Ustinov igjen Concordias statssjef, og det forelskede unge paret ble spilt av Sandra Dee og John Gavin.

## Referanser
Antony Hopkins (komponist)

**Antony Hopkins** (født 21. mars 1921 i London, død 6. mai 2014 i Ashridge i Hertfordshire) var en engelsk komponist, pianist og dirigent. Han virket også som forfatter og programskaper for radio. Han var kjent for sine bøker om musikkanalyse og radioprogramserien «Talking About Music», som gikk i BBC i nesten førti år fra oppstarten i 1954.

Som komponist skrev han musikk til en rekke filmer, blant annet til Peter Ustinovs komedie «Romanoff og Julie» (1956)., og til Ustinovs film Billy Budd (1961). Hopkins' musikk til *Romanoff og Julie* ble benyttet i Folketeatrets oppsetning av dette stykket i Oslo i 1957.

## Referanser


## Eksterne lenker
*
Tegnérlunden

**Tegnérlunden** er en park i sentrum av Stockholm, på grensen mellom bydelene Norrmalm og Vasastaden. Parken ligger til Tegnérgatan som danner grensen mellom Norrmalm (mot sør) og Vasastaden (i nord). Langs parkens vestlige side ligger Upplandsgatan.

I Tegnerlunden ligger Enskilda videregående skole med adresse Tegnérlunden 5, og Swedenborg Minneskyrka i Tegnérlunden 7.
Tegnerlunden
## Historie

### Navnet
I Tegnérlunden stod det på slutten 1800-tallet to av Stockholms vindmøller som malte korn, satt opp i 1693 og 1724. Tegnérlunden ble tidligere kalt *Trebackarlånggatan*. Sitt nåværende navn fikk parken i 1885  (samtidig med Tegnérgatan). Deretter fikk den navnet *Tegnérslunden* (med "s") etter dikteren og biskop Esaias Tegnér (1782-1846). Han hadde imidlertid ingen tilknytning til stedet, og etter forslag fra navnutvalget ble navnet endret i 1932, og til slutt til *en liten park, Tegnérlunden* (uten "s").

### Park
Parken ble opprinnelig opprettet i 1890-tallet da hadde den to vindmøller som ble revet. Den var den minste av alle stockholmsparker med blomsterbed og plen som var forbudt å gå på. På begynnelsen av 1940-tallet fikk Tegnerlunden en gjennomgripende forandring etter forslag fra bygartneren, stadsträdgårdsmästare Holger Bloms Erik Glemme. Det ble bygget en brønn på toppen av bakken med en kunstig bekk som rant nedover skråningen og under en liten buebro av  stein før den endte i en liten plaskedam.

## Skulpturer
I Tegnérlundens østlige ende er det en stor statue av August Strindberg skapt av Carl Eldh, en model ble ferdig til Strindbergs siste bursdag i 1912. I året 1916 ble fullskalemodellen ferdig, og i 1942 ble den støpt i bronse og satt opp i parken. På sokkelen sider er sitater fra Strindbergs litterære verk.

I parkens nordøstre hjørne ble det i 1996 reist en liten bronseskulptur som Majalisa Alexanderson hadde lavet av  Astrid Lindgren som tar imot et barn. På skulpturen er det sitater fra hennes bøker. Flere av Astrid lindgrens bøker er relatert til en liten park, Tegnérlunden. For eksempel i begynnelsen av *[[Mio, min Mio|Mio min Mio]]*  tar den lili gutten *Bo Vilhelm Olsson* ham med til *Landet i det fjerne*.

## Kilder
* Stahre, Nils-Gustaf; Fogelström, Per Anders (1986): *Stockholms gatunamn: innerstaden*. Monografier utgitt av Stockholms stad (opptrykk av del av første opplag). Stockholm: Liber/Allmänna förlaget ISBN 91-38-90777-1
* Informasjonstavle på stedet
Paralympiske sommerleker 2016

**De paralympiske sommerleker 2016** (eller **Sommer-PL 2016**) var de 15. paralympiske sommerleker og fant sted i Rio de Janeiro i Brasil mellom 7. og 18. september 2016, etter Sommer-OL 2016. Dette var første gang det ble arrangert i Sør-Amerika, og andre gang på den sørlige halvkule. Kanopadling og paratriathlon var nye grener i lekene.

## Deltakende land
4342 deltakere fra 159 nasjoner konkurrerte i Rio. Noen er listet opp under.
}
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* (2)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

|}

## Kalender

## Medaljetabell
 Vertsnasjon (Brasil)


## Referanser
Niels av Halland

**Niels Valdemarsen** (død 1218) var greve av Halland fra 1216 til sin død. Han var sønn av kong Valdemar II av Danmark (også kjent som Valdemar Seier); det er ikke kjent hvem moren var. 

I 1217 giftet Niels Valdemarsen seg med Oda av Schwerin, datter av grev Gunzelin I. Bruden medbrakte halve Schwerin amt inn i ekteskapet som pant for medgiften. Niels døde allerede i 1218, og hustruen døde to år senere. De etterlot seg sønnen Niels. Kong Valdemar II overtok rådigheten over godsene i Schwerin som var pant for Oda av Schwerins medgift. Da grev Henrik av Schwerin i 1223 tok kong Valdemar til fange på Lyø, måtte Valdemar frasi seg alle krav på Schwerin for å slippe fri.

## Referanser
Spring (spillmotor)

**Spring** (også kjent som Total Annihilation:Spring og TA:Spring) er en spillmotor, som også er fri programvare. Flere spill har brukt den, blant annet *[[Evolution RTS]]*,* [[Kernel Panic]]*, *[[Gundam RTS]]*.
## Referanser

## Eksterne lenker
*
Klara-Bohemerna

**Klarabohemerna**, også kjent som «de lyse brødrene», var en noe romantisk beskrivelse om forfattere og poeter, som bodde eller oppholdt seg i Klara-distriktet rundt Klara-kirken i Stockholm i løpet av et par tiår fra slutten av 1800-tallet til midten av 1900-tallet, hovedsakelig i løpet av 1930-og 1940-tallet.
I Klara-distriktet lå det på denne tiden de store avisredaksjonene og også billige hoteller og journalistene holdt til på de nærliggende restauranter og kaféer. Gjennom nær kontakt med avisredaksjonene var det anledning til å få bohemenes dikt eller historier publisert.

Typen på en Klarabohem var en mann fra arbeider-klassen, født på landsbygda (i Norrland), med en rastløs sjel, og en stor del selvtillit.

## Forfattere
Det var vanskelig å finne hvem som var en  bohemen, men blant de som i lengre eller kortere perioder bodde eller arbeidet i dette miljøet kan nevnes Nils Ferlin, Helmer Grundström, Harald Forss (styreformann), Birger Vikström, Emil Hagstrom, Victor Arendorff, og Uno Nor. Forfattere som Ivar Lo-Johansson, Jan Fridegård, Erik Asklund og Per Anders Fogelström bodde komfortabelt blant Klarabröderna, men de var ikke det. Det var antatt av styreformannen Harald Forss at var det rundt 200 personer som bodde der i løpet av en tidsperiode på 40 år.

Nils Ferlin  beskrevet kirkegården i Klara-kirken: 
:En viloplats ock för de levande
:är denna kyrkogård.
:En okänd Lidner vakar
:– av brist på mynt till något ölkafé,
:i detta vakuum mellan tidningsdrakar».

## Kilder
* Klarabohemerna fra Stockholm offentlige bibliotek
* Klarabohemerna fra bokmasarna.se

## Referanser


## Litteratur
* Erik Asklunds romaner *Brødrene i Mestre* (1962) og *Dragon alley* (1965) viser klarabohemerna og deres miljø. 
* 
* 
* 

## Eksterne lenker
* ''Klarabohemerna'' av Teaterfabriken
* "Klarabohemerna – der gjorde de kommer fra, hva de var og hvordan fikk de til å forsvinne?"
Toby Gard

**Toby Gard** (født 1972) er en britisk videospillprogrammerer og designer.
## Biografi
Toby Gard begynte karrieren sin hos Core Design, hvor han kom opp med ideen om *[[Tomb Raider]]* og Lara Croft. Han jobbet hos Core Design inntil utviklingen av *[[Tomb Raider II]]*.

I 2004 utviklet han spillet *Galleon*.  Etter det ble han engasjert av Eidos til å jobbe med Crystal Dinamics for å utvikle *[[Tomb Raider: Legend]]*, *[[Tomb Raider: Anniversary]]* og *[[Tomb Raider: Underworld]]*.
## Referanser

## Eksterne lenker
* 
*
Jōjitsu-shū

**Jōjitsu-shū** (japansk; kinesisk: 成實宗, pinyin: *Chéngshí zōng*) var en kortvarig skole og en av de seks skolene innen japansk buddhisme som ble etablert i Naraperioden.
Skolen var basert på teksten **Tattvasiddhi* (成實論, *Jōjitsu-ron*), tidligere kalt *Sādhyasiddhiśāstra*, som ble skrevet av den indiske mesteren Harivarman (250&ndash;350) og oversatt til kinesisk i året 411 av Kumarajiva.

## Litteratur
* 
*Rahder, Johannes. "Harivarman's Satyasiddhi-sastra". Philosophy East & West, V. 5 (January, 1956) p.&nbsp;348.
Tingsalen

**Tingsalen** er et bygg i Nygårdsgata 7 i Lillesand.

Den nederste delen av Tingsalen ble bygget som bolig av lensmann Christian Grøgaard i 1834. Huset er i empirestil og dimensjoner, halvvalmet tak og engelske skyvevinduer vitner om samme byggmester som for Nygårdgaten 1 bygget i 1827 av hans bror Johannes Grøgaard.

Tingsalen huser "Borger- og Almueskole" fra 1846 til 1872 og var dermed Lillesand sin første skole. 

Rundt 1860 ble den øverste delen bygget til. 

I 1852 ble Lillesands Sparebank opprettet og starter opp i Tingsalen, den gang Almueskolens lokaler.

Bygget huser også seilmaker og rettslokaler før Avholdslag kjøpte huset i 1894. 

8. april 1940 var lokalet lasarett for de tyske sjøfarerne etter det senkede skipet MS «Rio de Janeiro» Politifullmektig Nils Onsrud oppdaget da at sjøfolkene hadde tyske uniformer under sjøklærne og kunne således ha avslørt invasjonen. 

I 1985 ble Tingsalen overtatt av Lillesand Menighet som benyttet huset til menighetssenter.
Rosenbad-kvartalet

**Rosenbad-kvartalet** er et kvartal i Strömgatan på Norrmalm i det sentrale Stockholm, kjent for å huse mange offentlige kontorer.

I den delen av kvartalet som vender mot Fredsgatan ble det reist nye bygninger ved forrige århundreskifte. I Fredsgatan 9 ble det bygget et bankbygg i 1894-97 for Stockholms stads sparbank. I nummer 7 oppførte Skånebankens sitt Stockholms-kontor i 1897-1900 etter tegninger av Gustaf Wickman. Begge eiendommene ble overtatt av Staten i 1970, og ble renovert under ledelse av Anders Tengbom.

## Historie
På slutten av 1600-tallet lå det et offentlig bad med badekar på stedet. Det kunne også tilby bad med parfymert vann, derav navnet på kvartalet.

* Det bodenske palasset, (bygget i 1798, revet 1899)
* Hildebrandska husen (revet)
* Fredsgatan 9 (bygget 1894-97)
* Tennstopet (1867-1893)
* Skånebankens kontor i Stockholm (bygget 1897-1900)
* Rosenbad (bygget i 1902)
Adolf av Slesvig-Holsten-Gottorp (1600–1631)

**Adolf av Slesvig-Holsten-Gottorp** (født 15. september 1600 på Gottorp i hertugdømmet Slesvig, død 19. september 1631 i Eilenburg) var sønn av Johan Adolf av Slesvig-Holsten-Gottorp og hans hustru Augusta av Danmark.

I 1621 ble han valgt som koadjutor til Lübeck bispedømme. Under tredveårskrigen i 1623 gikk han i keiserlig tjeneste  under kommando av Tilly og Wallenstein mot de protestantiske statene og kong Christian IV. Broren, den gottorpske hertugen Frederik III så seg derfor nødtvunget til å inndra hans apanasje. Som mottrekk forsøkte Adolf å vinne de kongelige delene av Holsten og Norge for seg, noe Freden i Lübeck i 1623 satt en stopper for.

Fra 1621 kjempet han i Polen under Tilly, denne gang mot Gustav II Adolf av Sverige. I slaget ved Breitenfeld (1631) ble Adolf hardt såret, og han døde to dager senere, den 19. september 1631 i Eilenburg. Liket ble fraktet til Slesvig og bisatt i Slesvig domkirke.

## Referanser
Sanron-shū

**Sanron-shū** (japansk: 三論宗) eller "skolen om de tre shastraer" var en av de seks skolene innen japansk buddhisme som ble etablert i Naraperioden. Den var en avlegger av den kinesiske skolen Sanlun zong.

Sanron-shū var en Madhyamaka-skole og regnes i en større sammenheng som en del av østasiatisk madhyamaka.

## Litteratur
*Daigan Lee Matsunaga und Alicia Orloff Matsunaga: Foundation of Japanese Buddhism; Vol. I; The aristocratic age. Buddhist Books International, Los Angeles und Tokio 1974. ISBN 0-914910-25-6. 
*Daigan Lee Matsunaga und Alicia Orloff Matsunaga: Foundation of Japanese Buddhism; Vol. II; The mass movement (Kamakura & Muromachi periods). Buddhist Books International, Los Angeles und Tokio 1976. ISBN 0-914910-27-2. 
*Bunyiu Nanjio: A Short History of the Twelve Japanese Buddhist Sects, Bukkyo-sho-ei-yaku -shuppan-sha, Tokyo 1886. Internet Archive
You Got Me Hummin’

***You Got Me Hummin***' er en sang skrevet av Isaac Hayes og David Porter som ble spilt inn og gitt ut på singel av Sam & Dave i 1966.

Ike & Tina Turner spilte inn sangen og ga den ut på albumet *[[Live in Paris – Olympia 1971]]* i 1971.
Seks kamerater

***Seks kamerater*** (engelsk: *The Hasty Heart*) er et skuespill fra 1945 av amerikanske John Patrick. Stykket ble oversatt til norsk av Karl-Ludvig Bugge og hadde premiere på Det Nye Teater i Oslo 15. november 1945.

Dramatikeren John Patrick, som alt hadde begynt å få suksess i den amerikanske film- og teaterverdenen, meldte seg i 1942 som frivillig for American Field Service for å delta i andre verdenskrig på britisk side. Han tjenestegjorde i Montgomerys Åttende armé i Egypt. Deretter deltok han i kamper i India og i Burma der spiren til hans neste teaterstykke *The Hasty Heart* ble sådd. Patrick ferdigstilte dette stykket på skipet som bragte ham hjem til USA etter krigen, og da det nådde teaterscenen ble det en kassasuksess. I 1949 kom film-versjonen med Ronald Reagan i hovedrollen, og i 1983 så en amerikansk TV-versjon dagens lys.

## Handling
I Burma under Stillehavskrigen i 1945 ligger flere skadde allierte soldater ved et midlertidig britisk militærsykehus i en jungel. "Yank" (spilt av Ronald Reagan) er den eneste amerikaneren der, og er på bedrings vei etter malaria. Alle sammen blir tatt hånd om av sykepleier Margaret Parker. Dunn, overlege ved sykehuset, forteller soldatene at de snart kommer til å få en ny pasient. Den nye pasienten er skotsk, og selv om han ser ut til å ha kommet seg etter en operasjon, betyr hans dårlige nyre at han kommer til å dø i løpet av få uker.

Dunn forteller soldatene at han kommer til å se sunn ut frem til han en dag plutselig kommer til å dø når nyren svikter fullstendig. Når skotten kommer, er Lachlan 'Lachie' MacLachlan veldig ondskapsfull og slem. Han blir veldig mistenksom overfor sine med-pasienter som forsøker å være vennlige med ham. Lachie varmer etter hvert opp for de andre soldatene, og åpner seg om fortiden sin. Han avslører ovenfor Margaret at hans mistenksomme oppførsel er resultat av stor grusomhet som ble påført ham i ungdommen som et uekte barn.

Senere innrømmer Lachlan overfor Yank at han har blitt forelsket i sykepleier Margaret, og han ønsker å gifte seg med henne. Overlegen ankommer avdelingen, og forteller Lachie at han umiddelbart kan bli flyttet tilbake til Skottland hvis Lachie ønsker det. Når Lachie spør hvorfor han får spesialbehandling, forteller doktoren ham sannheten om hans medisinske tilstand og at hans død er veldig nært forestående. Lachie lar deretter sitt dårlige humør gå utover alle de andre pasientene, og han tror at de bare var hyggelige med ham fordi han var syk og døende.

## Skuespillere

* Richard Todd som Lachlan "Lachie" MacLachlan, fra Skottland.
* Ronald Reagan som Yank, en amerikaner.
* Patricia Neal som sykepleier Margaret Parker.
* Anthony Nicholls som Dunn
* Howard Marion-Crawford som Tommy, en engelskmann.
* Ralph Michael som Kiwi, opprinnelig fra New Zealand.
* John Sherman som Digger, fra Australia.

## Referanser
Rytmisk gymnastikk under Sommer-OL 2004

**Rytmisk gymnastikk under Sommer-OL 2004** ble arrangert fra 26. til 29. august i Galatsi olympiske hall.

Rytmisk gymnastikk har vært en del av gymnastikk under sommer-OL siden Sommer-OL 1984 i Los Angeles, så dette var sjette gang øvelsen var representert ved et sommer-OL.

## Medaljer

## Medaljevinnerne
### Kvinner

## Eksterne lenker
* Rytmisk gymnastikk - Resultater  på sports-reference.com
Just Good Friends

**Just Good Friends** er en sang skrevet av Terry Britten og Graham Lyle som ble spilt inn og gitt ut på albumet *[[Bad (album)|Bad]]* med Michael Jackson i 1987. Sangen er en duett med Stevie Wonder.
Alex Skolnick

**Alexander Nathan Skolnick** (født 29. september 1968 i Berkeley, California, USA) er en amerikansk musiker og låtskriver. Han er kjent fra thrash metal-bandet Testament, men har også gitt ut plater med jazzgruppen Alex Skolnick Trio og funkgruppen Skol-Patrol. Han var i en periode med i Savatage, og har som merittert musiker vært med på å danne Attention Deficit og Metal Allegiance sammen med andre, etablerte musikere fra blant andre Primus, Dream Theater og Megadeth.

## Bakgrunn
Skolnick er oppvokst i omegnen til San Francisco, men bosatt i Brooklyn, New York fra slutten av 1990-tallet. Han spilte gitar fra han var ni år. Han er særlig inspirert av Eddie Van Halen, Jeff Beck, Jimi Hendrix, Eric Clapton, Johnny Winter, Randy Rhoads, Yngwie J. Malmsteen og Scorpions. Han fikk i slutten av tenårene undervisning av Joe Satriani. Han fikk på slutten av 1990-tallet en bachelorgrad i utøvende jazz ved New School University.

Ved siden av sitt virke som musiker, skriver han bloggen *SkolNotes* og bidrar til *Guitar Player Magazine*. Han ga i 2013 ut selvbiografien *Geek to Guitar Hero*.

## Testament
Skolnick ble med i Legacy like før de byttet navn til Testament og fikk platekontrakt. Materialet deres ble i hovedsak skrevet av rytmegitaristen Eric Peterson, men Skolnick bidro også. Skolnick bidro på fem album i perioden 1987-1992 og ble med på nytt i 2005. Det tredje albumet etter gjenforeningen, *The Brotherhood Of The Snake*, kommer ut i 2016.

## Savatage
Det ble bare ett album med Savatage, *Handful of Rain* fra 1994, der Skolnick erstattet gitaristen Criss Oliva som hadde omkommet i en frontkollisjon der den andre sjåføren var påvirket av alkohol.

## Alex Skolnick Trio
Jazztrioen har gitt ut flere album, mange av dem med tolkninger av metallåter.

## Skol-Patrol og Attention Deficit
Sammen med jazzbassisten Michael Manring og trommeslageren fra Primus, Tim Alexander, har Skolnick opptrådt som Skol-Patrol og gitt ut ett album. Bandet fremfører utelukkende åpningsmusikk for politiserier på TV, riktignok med noen fiktive som de har funnet på selv.

Manring og Alexander er også med på Attention Deficit, et progressiv metal-band som har gitt ut *Attention Deficit* i 1998 og *The Idiot King* i 2001.

## Metal Allegiance
Mark Menghi, David Ellefson og Mike Portnoy er i tillegg til Skolnick med i Metal Allegiance, som ga ut debutalbumet sitt i 2015. Ellefson er kjent som bassist fra Megadeth og Portnoy som trommeslager i Dream Theater. Menghi bidrar med bass på noen låter, men er hovedsakelig låtskriver og musikalsk leder. Ifølge bandet, har han en rolle som minner om den Brian Epstein hadde i The Beatles. Bandet beskriver som sitt formål å gi et kunstnerisk uttrykk for heavy metal som livsstil, ikke bare som en musikalsk genre.

## Referanser


## Eksterne lenker
* 
* 
*  Alex Skolnicks blog
Airthings

**Airthings** er en norsk bedrift som designer radonmålere. Selskapet ble startet i 2008 og holder til i Oslo. Firmaet het Corentium frem til 2016. I 2011 introduserte selskapet en radonmåler kalt Canary. Måleren bruker en silisiumsdetektor for å måle alfapartikler fra radon og dets henfallsprodukter. Corentium omsatte for 17,5 millioner kroner i 2015.

## Referanser
Lofoten Ultratrail

**Lofoten Ultratrail** er et årlig ultra-terrengløp som arrangeres i Lofoten i Norge, med målgang i Svolvær. Løpet ble arrangert første gang i 2016. 

Løpet er over tre distanser;
* 100 miles ultraløp (161 km)
* 50 miles ultraløp (81 km)
* 30 km 

## Tidligere løp
### 2016

## Eksterne lenker
* Offisiell hjemmeside
** Resultater 2016 (arkivert)
Marie Elisabeth av Slesvig-Holsten-Gottorp (1634–1665)

**Marie Elisabeth av Slesvig-Holsten-Gottorp** (født 6. juni 1634 på Gottorp, død 17. juni 1665 i Darmstadt) var landgrevinne av Hessen-Darmstadt. 

Hun var datter av hertug Frederik III og dennes hustru Marie Elisabeth av Sachsen. Datteren giftet seg den 24. november 1650 på Gottorp med landgreve Ludwig VI av Hessen-Darmstadt (1630–1678), som hun hadde forlovet seg med året før.

Etter å ha satt 8 barn til verden, døde hun i 1665 under en komplisert fødsel. Marie Elisabeth ble begravet i Stadtkirche Darmstadt.

## Referanser
Min Svigerinde fra Amerika

***Min Svigerinde fra Amerika*** er en kort dansk stumfilm fra 1917 i regi av Lau Lauritzen sr. Manuset ble skrevet av Valdemar Andersen.

## Handling
Fru Balle kjører hjemover i hestevogn i den søte tro at hun forbereder ektemannen på en gledelig overraskelse. Det gjør hun, for i hennes fravær flørter han med en ung kvinne i deres hjem. Hun forlater heller ikke hjemmet etter at fru Balle har låst seg inn. Tjenestejenta gir herr Balle et telegram hvor det står at broren Tommy fra USA og hans kone kommer på besøk. I trengselen i havna mister Tommy kona og begir seg alene til sin bror i Danmark. Herr Balle ber Tommy om å lyve om at han allerede har sendt kona dit i forveien (og at det er den unge kvinnen som befinner seg i hjemmet). Fru Balle sender Tommy og «kona» inn i gjesteværelset. I mellomtiden sitter den virkelige kona på en koffert i byen og snakker til danske forbipasserende på engelsk. Ingen forstår hva hun sier, men en politimann hjelper henne til rett bestemmelsessted. Når fru Balle spør mannen om hvem denne kvinnen er, lyver han om at broren er mormon og at hun også er hans kone. Fru Balle henviser henne til gjesteværelset. De to kvinnene begynner å slåss. Herr Balle adskiller dem. Han sier til den amerikanske kvinnen at hennes mann er en ren engel, at han har løst problemene for ham og at han skal «eksportere den overflødige ladyen ut av lokalene».

## Skuespillere
* Frederik Buch
* Kate Fabian
* Agnes Andersen
* Bertel Krause
* Gyda Aller
* Betzy Kofoed
* Carlo Møller

## Referanser


## Eksterne lenker
*
Alison Carroll

**Alison Carroll** (født 21. mai 1985 i Croydon i London i Storbritannia) er en britisk turner og fotomodell.

I august 2008 ble hun valgt av Eidos til å personifisere Lara Croft for utgivelsen av den åttende episoden av *[[Tomb Raider]]*, *[[Tomb Raider: Underworld]]*.

## Referanser


## Eksterne lenker
* 
*
Ayami Kojima

er en japansk illustratist og spilldesigner. Hun er kjent for arbeidet sitt med Konami med *[[Castlevania]]-*serien.
## Referanser
Fredsgatan

**Fredsgatan** er en gate i Norrmalm i det sentrale Stockholm. Gaten strekker seg fra Gustav Adolfs torg til Tegelbacken og er ca 350 meter lang. Ved Tegelbacken går gaten ved Norrströmkanalen over i Rosenbadsparken. 

Navnet *Fredsgatan*  stammer fra Clas Flemings store reguleringsplan 1637-1640, en omveltning som foregikk mens den engelske armé førte krig i Tyskland. Gaten ble nevnt for første gang i 1646 i forbindelse med en stensetting i den vestlige delen. Gatenavnet er sannsynligvis en hentydning til kongressen som førte til Freden i Westfalen i 1648.

Da byens forretningssenter på begynnelsen av 1900-tallet flyttet nordover fra Gamla stan til det sydlige Klara-distriktet og Kungsträdgården ble en stor del av gatens eldre bygninger revet for å gjøre plass til de nye bankpalasser og kontorbygninger. Til gjengjeld var gaten nærmest upåvirket av Norrmalmsreguleringen på slutten av 1960-tallet og tidlig på 1970-tallet da  banker og private kontorer flyttet ut, og området ble i stedet fylt av departementenes kontorer i det som kom til å bli kalt «Departementsstaden».

## Bygninger og institusjoner

## Annet
* Gourmet-restauranten Fredsgatan 12 ligger på denne adressen i kunstakademiets gamle restaurant Mejan
* Rosenbadsparken ligger i triangelet mellom Fredsgatan og Strömgatan på vestsiden av Rosenbad-kvartalet. Parken fikk sitt navn etter bygningen med samme navn i år 2000.

## Referanser
Flukten fra hønsegården

***Flukten fra hønsegården*** er en britisk-amerikansk Oscar-nominert stop-motion-animasjonsfilm fra 2000.

## Handlingsreferat
En gruppe kyllinger bor på en gård som drives av Tweedy-ekteparet. Kyllingene forsøker flere ganger å flykte fra gården, men blir alltid fanget igjen. Frustrert over den minimale, og stadig synkende, fortjenesten som gården genererer, finner fru Tweedy på en ny idé om å konvertere gården til automatisert produksjon og bruke en pai-maskin for å gjøre kyllingene til kjøtt-pai. En mistenksom Mr. Tweedy lurer på om kyllingene planlegger noe, men fru Tweedy avviser denne teorien. Kyllingens leder, Ginger, blir vitne til en hane ved navn Rocky Rhodes som krasj-lander ved gården. Kyllingene forsøker å redde den skadde vingen hans, og gjemme hanen fra Tweedy-ekteparet.

Interessert i Rockys tilsynelatende flygende evner, ber Ginger ham om å hjelpe kyllingene med å fly. Rocky gir dem trening, samtidig som Mr. Tweedy bygger pai-maskinen deres. Senere holder Rocky en fest når vingen hans er fullstendig helbredet, og Ginger insisterer på at hanen demonstrerer å fly dagen etter. Men Tweedy er ferdig med å bygge pai-maskinen, og legger Ginger i den for prøve maskinen. Rocky redder Ginger og saboterer utilsiktet maskinen. Dette gir fuglene litt mer tid til å advare de andre om Tweedys planer, men de får veldig kort tid til å komme seg unna. Dagen etter oppdager Ginger at Rocky har forlatt gården deres. Men han etterlot seg en en plakat som avslører at han egentlig var en stunt-hane, sendt ut fra en kanon. Hanen klarte egentlig ikke å fly på egen hånd.

En eldre hane, Fowler, forsøker å muntre opp de andre dyrene ved å fortelle historier om hans tid som maskot i Royal Air Force. Dette gir Ginger en ny ide om å lage et fly, som de kan bruke til å flykte fra gården. Kyllingene - med hjelp fra Nick og Fetcher (to rotter som driver med smugling) - monterer deler til flyet samtidig som Tweedy forsøker å fikse pai-maskinen. Mr. Tweedy blir angrepet av kyllingene, og etterlater ham bundet og kneblet når de avslutter arbeidet med flyet. I mellomtiden møter Rocky, fremdeles på flukt, et tavle som annonserer fru Tweedys kylling-paier. Rocky føler seg skyldig i å ha overlatt Ginger og de andre kyllingene til en slik skjebne, så han kommer tilbake til gården for å slå seg sammen med dem. Kyllingene diskuterer også hva som egentlig kom først av Høna og egget.

## Engelske Stemmer

* Julia Sawalha - Ginger
* Mel Gibson - Rocky
* Miranda Richardson - Mrs. Tweedy
* Tony Haygarth - Mr. Tweedy
* Benjamin Whitrow - Fowler 
* Lynn Ferguson - Mac
* Timothy Spall - Nick
* Phil Daniels - Fetcher
* Imelda Staunton - Bunty
* Jane Horrocks - Babs

## Norske Stemmer
* Suzanne Paalgard - Inger
* Dennis Storhøi - Rocky
* Marianne Krogness - Fru Tvilsheim
* Trond Brænne - Herr Tvilsheim
* Helge Reiss - Fjærvang
* Gjertrud L. Jynge - Mack
* Ivar Nørve - Nask
* Kim Fangen - Kvarte
* Sigrid Huun - Borghild
* Mia Gundersen - Babs

## Eksterne lenker
*
Det gjelder oss alle

***Det gjelder oss alle*** (originaltittel: *Det gælder os alle*) er en dansk dramafilm fra 1949, regissert av Alice O'Fredericks. Manuset ble skrevet av Svend Rindom. Hovedrollen spilles av Poul Reichhardt.

Filmen er i svart-hvitt.

Den ble også spilt inn i en svensk versjon med tittelen *[[Kärleken segrar]]*.

## Handling
Like etter den andre verdenskrig blir Jørgen Viedel, som er én av de mest betrodde legene til Danske Røde Kors, sendt til Wien for å delta i vaksineringen av barn. En dag skal han vaksinere Leni Rosner. Hun har vært i Auschwitz, hvor blant annet moren hennes døde. Jenta blir sendt til Danmark, for å flytte inn hos Viedels onkel.

Leni finner seg snart godt til rette i familien deres, spesielt i selskap med Hugo - sønnen i familien. Sistnevnte, som er fysisk handikappet og lærer henne dansk, finner også trøst hos Leni - som forsøker å muntre ham opp når moralen hans er for lav. Når det gjelder Edith, Hugos søster, blir hun forelsket i Jørgen Vedel. Hun ber ham om å gi opp stillingen sin for Røde Kors. Men Jørgen nekter å gå med på dette, og han reiser til Polen for å drive et sykehus der.

## Rolleliste

* Poul Reichhardt - Røde Kors-legen Jørgen Videl
* Lily Broberg - Røde Kors-sykepleiersken Karen
* Ilselil Larsen - Leni Risner, pike i Wien
* Preben Lerdorff Rye - Røde Kors-mannen Olsen
* Ib Schønberg - direktør Lassen
* Agnes Rehni - fru direktør Lassen
* Tom Rindom Thomsen - Hugo, sønn av direktør Lassen og frue
* Lisbeth Movin - Edith, Jørgen Videls venninne, datter av direktør Lassen og frue
* Helga Frier - Grethe, husassistent
* Preben Mahrt - Kurt, en kunstmaler, beiler til Edith
* Sigurd Langberg - onkel Peter
* Per Buckhøj - lederen av Røde Kors-programmet, Thestrup

## Referanser


## Eksterne lenker
*
Beridarebansgatan

**Beridarebansgatan** (også kalt *Beridarbansgatan*) er en kort gatestump som forbinder Brunkebergstorg med Sergels torg i Norrmalm i Stockholms indre by. Veien er stengt for gjennomgangstrafikk, og avsluttes med en undergang under Kulturhuset i Stockholm. Gaten har også forbindelse med Drottninggatan via en tverrgående gatestump med det lignende navnet **Beridarebanan**, som går mellom kulturhusets to bygningskropper.

På Beridarebansgatan 1-3, utenfor Stockholm bys konstkanslis kontorlokaler, står skulpturen *Girl Making a Face* av Lena Cronqvist.

## Historie
Før Norrmalmsreguleringen gikk Beridarebansgatan fra Brunkebergstorg og opp til det gamle nasjonale kunstakademiet i Beridarebane-kvartalet ved nåværende Hötorget. Navnet, som gata har hatt helt siden 1640-tallet, kommer fra beridarebanan som ble bygget i gatas nordende på 1620-tallet av kong Gustav II Adolf.

## Moderne bilder

File:Beridarebansgatan 2008b.jpg|Beridarebansgatan 2008, med Sergel Plaza i bakgrunnen og Riksbankhusets mørke fasade til venstre.
File:Stockholms Stadsteater 2008.jpg|Stockholms stadsteaters sceninngang fra Beridarebansgatan 5.
File:Beridarebansgatan 2008a.jpg|Beridarebansgatan 2008 med en titt inn Beridarebanan mot Drottninggatan.
File:Girl making a face 2.jpg|Lena Cronqvists skulptur *Girl Making a Face*, detalj.


## Referanser


## Litteratur
* Stahre, Nils-Gustaf; Fogelström, Per Anders (1986): *Stockholms gatunamn: innerstaden*. Monografier utgitt av Stockholms stad (opptrykk av del av første opplag). Stockholm: Liber/Allmänna förlaget ISBN 91-38-90777-1

## Eksterne lenker
Hossō-shū

**Hossō-shū** (japansk: 法相宗) eller skolen til dharmaegenskapene, også kalt **Yui-shiki-shū** (japansk: 唯識宗) eller bare bevissthet skolen, eller også **Yuga-shū** (瑜伽宗) eller Yogaskolen, var en av de seks skolene innen japansk buddhisme som ble etablert i Naraperioden. Den var en avlegger av den kinesiske skolen Faxiang zong eller østasiatisk Yogācāra.

Skolen ble etablert i 660 av Dosho som hadde vært i Kina som elev Xuanzang og Kui Ji.

## Litteratur
*Buswell, Robert E., Lopez, Donald S. Jr. (2014). *The Princeton Dictionary of Buddhism*, Princeton: Princeton University Press, pp. 297–298 
*Keenan, John (2000), *Scripture on the Explication of the Underlying Meaning*, Berkeley: Numata Center, ISBN 1886439109 Kochumuttom, Thomas A. (1999), *
* *A buddhist Doctrine of Experience. A New Translation and Interpretation of the Works of Vasubandhu the Yogacarin*, Delhi: Motilal Banarsidass
Ingen Ryūki

**Ingen Ryūki** (kinesisk: 隱元隆琦, pinyin: *Yǐnyuán Lóngqí*, japansk: 隠元隆琦, født 7. desember 1592, død 21. mai 1673) var en kinesisk dikter, kalligraf og Zen-buddhistisk lærer innenfor Linjiskolen (i Japan kalt Rinzai). Han er mest kjent for å ha grunnlagt skolen Ōbaku innenfor japansk zen-buddhisme i 1661.

## Litteratur
* Nussbaum, Louis-Frédéric and Käthe Roth. (2005). *Japan Encyclopedia.* Cambridge: Harvard University Press. ISBN 978-0-674-01753-5; OCLC 48943301
* Titsingh, Isaac. (1834). *Annales des empereurs du Japon.*  Paris: Oriental Translation Fund of Great Britain and Ireland.  OCLC 251800045; see also * Imprimerie Royale de France,*
Minā

**Minā** (også kjent som «Teltbyen») er en forstad til Mekka i Saudi-Arabia. Minā ligger i en dal fem kilometer øst for sentrum, på veien mellom Mekka og Arafatberget. Teltbyen dekker ca. 20 km².

## Rolle
Minā er best kjent for sin rolle i de årlige pilegrimsreisene hajj, da mer enn 100 000 luftkondisjonerte telt blir gjort klare for besøkende pilegrimer. I Minā-dalen ligger Jamarat-broen, hvor pilegrimer kaster stein på tre vegger (før 2004, tre pilarer), som symboliserer Djevelen.

## Galleri

While tossing their pebbles, pilgrims recall a story of the Prophet Abraham. - Flickr - Al Jazeera English.jpg|Pilegrimer kaster stein på Djevelen
Scouting in Mina, Saudi Arabia 2012 13.JPG|Speidere i Minā
The sprawling Jamarat bridge - Flickr - Al Jazeera English.jpg|Den nye Jamarat-broen


## Eksterne lenker
* 
*Mina photograph gallery
Liste over ordførere i Hurum

**Liste over ordførere i Hurum** er ei liste over ordførere i Hurum kommune i Buskerud.

1. januar 2020 ble Hurum kommune slått sammen med Røyken og Asker kommuner og etterfølgende ordfører ble Askers ordfører.

*Monica Vee Bratlie: 2011-2019 (H)
*Anne Hilde Rese: 2007-2011 (Ap)
*Roger Ryberg: 2003-2007 (Ap)
*Ulrik Vee: 1999-2003 (Ap)
*Randi Maakestad: 1989-1999 (H)
*Erik Hennum: 1986-1989 (Ap)
*Tormod Andersen: 1978-1985 (Ap)
*Paul Evensen: 1964-1978 (Ap)
*Lorentz Kaspersen: 1952-1963 (Ap)
*Osvald Melgaard: 1946-1951 (Ap)
*Halvard Bjerketveit: august-september 1945 (utnevnt)
*John Andersen: mai-august 1945 (utnevnt)
*Harald Schei: 1945 (Nasjonal Samling)
*Fridtjov Ås: 1942-1943 (Nasjonal Samling)
*Erik Tyribakken: 1941-1942 (Nasjonal Samling)
*Halvard Bjerketveit: august-desember 1940 (konstituert)
*John Andersen: 1929-august 1940 (Ap)
*Hans Sorteberg: 1920-1928 (Ap)
*Johan Thorvald Johannesen: 1917-1919 (V)
*Hans Sæthre: 1911-1916 (Frisindede)
*Axel Aubert: 1908-1910 (H)
*Ole Rødby: 1905-1907 (H)
*Thorvald Wetlesen: 1900-1904 (H)
*Carl Aas: 1894-1900 (H)
*Gabriel Gundersen Grytnes: 1892-1893 (V)
*Anders Sæthre: 1890-1891 (V)
*Ole Kittilsen Hov: 1888-1889 (V)
*Anders Sæthre: 1884-1887 (V)
*Kittil Larsen Hov: 1878-1883
*Nils Andersen Selvik: 1876-1877
*Kittil Larsen Hov: 1874-1875
*Nils Andersen Selvik: 1872-1873
*Emil Severin Farup: 1870-1871
*Bernt Tofte: 1866-1869
*Emil Severin Farup: 1858-1865
*Truls Nilsen Skjøttelvik: 1856-1857
*Nils Andersen Selvik: 1854-1855
*Carl Farup 1850-1853: (til 4. april 1853 da han ble sjuk)
*Olaus Blichfeldt 1848-1849: (fritatt 17. november 1849 pga. svekka hørsel)
*Jens Evensen Inglingstad: 1846 (drukna i Drammensfjorden juli 1846, Guttorm Ustad fungerte som ordfører i resten av perioden til utgangen av 1847)
*Truls Nilsen Skjøttelvik: 1842-1845
*Jens Evensen Inglingstad: 1840-1841
*Anders Berntsen Selvik september: 1837-1839

## Referanser
Randi Maakestad

**Randi Maakestad** (født 13. juni 1941 i Modum) er en tidligere politiker som representerte Høyre. Hun var ordfører i Hurum fra 1989 til 1999. 

Hun ble valgt inn i Hurum kommunestyre i 1980 og hadde politiske verv til 1999. Fra 1981 til 1983 var hun varaordfører. 

Randi Maakestad er lærerutdannet fra Oslo lærerhøgskole i 1986. Hun har arbeidet både ved Sætre skole og Grytnes ungdomsskole.

## Kilder
* *Randi Maakestad 75 år*. Fødselsdagsomtale i Aftenposten 13. juni 2016 side 44
Kärleken segrar

***Kärleken segrar*** er en svensk dramafilm fra 1949 i regi av Gustaf Molander. Filmen er basert på den danske filmen *[[Det gjelder oss alle]]*. Sentrale roller spilles av Karl-Arne Holmsten, Ingrid Thulin, Ilselil Larsen, Ester Roeck-Hansen og Olof Winnerstrand.

Filmen er i svart-hvitt.

Ifølge avtale med Palladium-Film i Danmark fikk *Kärleken segrar* kun vises i Sverige.

## Handling
I 1946 arbeider den svenske legen Bertil Burman ved et Røde Kors-sykehus i Wien. En dag faller Leni Rosner, ei jente som så vidt har nådd tenårene, sammen på hans mottakelse. Hennes dårlige helsetilstand skyldes opphold i konsentrasjonsleirene Auschwitz og Ravensbrück. Bertil ordner det slik at Leni skal gjenvinne kreftene hos familien Dahlman i Sverige hvor han selv vokste opp. Jenta blir god venn med den handikappede sønnen Åke. Husets datter Margit og Bertil er forelsket i hverandre, men hun har vanskeligheter med å akseptere de oppofrelser som arbeidet i Røde Kors krever av ham.

## Rolleliste
* Karl-Arne Holmsten - Bertil Burman, Røde Kors-lege 
* Ingrid Thulin - Margit Dahlman 
* Ilselil Larsen - Leni Rosner, 14 år 
* Olof Winnerstrand - Direktør Albin Dahlman, Margits far 
* Ester Roeck-Hansen - fru Dahlman 
* Hans Järsten - Åke Dahlman, deres barn 
* Sigge Fürst - Erik Berg, Røde Kors-mann 
* Claus Wiese - Jørgen Solstad, norsk maler 
* Anna-Lisa Baude - Greta, Dahlmans hushjelp
* Kolbjörn Knudsen - Hartman, lege, svensk Røde Kors-sjef 
* Sif Ruud - Fru Holm, sydame 
* Birgitta Valberg - Schwester Erika i Ravensbrück 
* Else-Merete Heiberg - Karen Berg, Eriks hustru 
* Wladimir Matwejeff - Heinz Rosner, Lenis far, forfatter 
* Gustaf Hiort af Ornäs - Røde Kors-mann 
* Gösta Prüzelius - Røde Kors-mann

## Referanser


## Eksterne lenker
*
Orlando Police Department

**Orlando Police Department** (**OPD**) er det kommunale politiet i Orlando i den amerikanske delstaten Florida. OPD ble etablert i 1875 og har ansvar for å levere polititjenester til kommunens  innbyggere.

Etaten har over 700 politibetjenter og 100 sivilt ansatte. Ordenstjenesten leveres gjennom tre patruljedivisjoner: Øst, Vest og Nord. Kriminaltjenesten leveres av tre seksjoner: Vinningskriminalitet, Ungdomskriminalitet og Voldskriminalitet. I tillegg har etaten spesialavsnitt for blant annet ridende politi, politihunder og Orlando internasjonale lufthavn.

## Referanser


## Eksterne lenker
* Nettside
Marius Lunnan

**Marius Lunnan** (født 30. august 1896 i Bergen, død 1. september 1955 i Inderøy) var pelsdyrfarmer, kvegoppkjøper og lokalpolitiker på Røra i nåværende Inderøy kommune. Han var NS-oppnevnt ordfører i Røra kommune fra 24. april 1941 til 1. juni 1942.

Han sto på Venstres liste ved flere kommunevalg på 1930-tallet. Han var i en rekke år formann eller forretningsfører for Nord-Trøndelag Pelsdyralslag, og arbeidet ved Trønderfrukt; her var han en periode under krigen daglig leder.  Han var også engasjert i skyttersport. Til tross for rollen som NS-ordfører ble han raskt engasjert i offentlige verv etter 1945: han var varamann til Nord-Trøndelag Venstres nominasjonsmøte høsten 1945 og medlem av kontrollkomiteen i Inderøy Sparebank for 1947.

På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.

Ved folketellingen i 1900 bodde han sammen med mora og morfaren; han var føderådsmann på gården Nordre Røske på Røra, og i 1910 var han oppført som foreldreløs og gårdsarbeider på gården Lundan. Han gikk på Sund folkehøgskole 1913-14 og 1915-16. Han giftet seg i 1925 med Klara Salberg (27.1.1899–31.12.1991); de bodde på Jensvollen, en bolig nær Røra stasjon og Trønder-Frukt/Røra fabrikker.

## Referanser
Tømmerås

**Tømmerås** er en ås øst for fylkesvei 155 i Nordre Follo kommune i Akershus. Toppen på 313,5 meter over havet er det høyeste punktet i kommunen.

## Se også
* Fjell i Akershus

## Fotnoter



## Referanser
Release Me (Barbra Streisand-album)

***Release Me*** er det åttende samlealbumet til artisten Barbra Streisand (inkludert samleboksen *[[Just for the Record...]]* og den britiske utgivelsen **). Det ble utgitt 25. september 2012 på LP og 8. oktober 2012 på CD av Legacy Recordings og Columbia Records. Det inneholder skrinlagte låter Streisand spilte inn for andre studioalbum.

Streisand offentliggjorde utgivelsen på nettsiden sin i august 2012. Den inneholder låter fra innspillingen av *[[Simply Streisand]]* (1967) til og med innspillingen av *[[What Matters Most]]* (2011) og samler sammen låter fra blant annet *[[Stoney End]]*, *[[The Broadway Album]]* og *[[Back to Broadway]]*. Utgivelsen ble utgitt samtidig som en rekke klipp på YouTube hvor Streisand beskrev de ulike sangene. En musikkvideo «I Think It's Going to Rain Today» ble regissert, filmet og klippet av Matt Amato. 

Albumet nådde 7.-plass på ''Billboard'' 200.

## Sporliste
# «Being Good Isn't Good Enough» – 3:30 (spilt inn til *[[The Broadway Album]]*)
# «Didn't We» – 2:36 (spilt inn til det skrinlagte albumet *The Singer*)
# «Willow Weep for Me» – 3:31 (spilt inn til *[[Simply Streisand]]*)
# «Try to Win a Friend» – 4:07 (spilt inn til *[[Superman (album)|Superman]]*)
# «I Think It's Going to Rain Today» – 3:27 (spilt inn til *[[Stoney End]]*)
# «With One More Look at You» – 3:39 (spilt inn til filmmusikalen *[[En stjerne blir født (1976)|En stjerne blir født]]*)
# «Lost in Wonderland» – 3:33 (antatt å være fra innspillingen av *[[What About Today?]]*)
# «How Are Things in Glocca Morra? / Heather on the Hill» – 4:34 (spilt inn til en tidligere versjon av *[[Back to Broadway]]*)
# «Mother and Child» – 5:03 (spilt inn til det skrinlagte albumet *Life Cycle Of A Woman*)
# «If It's Meant to Be» – 4:08 (spilt inn til *[[What Matters Most]]*)
# «Home» – 3:37 (spilt inn til *[[The Broadway Album]]*)

## Referanser


## Eksterne lenker
* 
* Barbra Archives - Release Me (2012)
Haugerkollen

**Haugerkollen** i Lørenskog kommune er en ås i Østmarka vest for Losby gods. Toppen når 355,6 meter over havet.

## Referanser




## Eksterne lenker
*
Nora Dunn

**Nora Dunn** (født 29. april 1952 i Chicago i Illinois) er en amerikansk skuespiller. Hun er søsteren til skuespilleren Kevin Dunn. De første filmrollene hennes var i *[[The Civilization Of Maxwell Bright]]*, *[[Working Girl]]* (1988) og *[[Miami Blues]]* (1990). Hun har ellers medvirket i blant annet *[[See Arnold Run]]* (2005), *[[Amber Frey: Witness for the Prosecution]]* (2005) og *[[Heartbreakers]]* (2001).

## Filmografi (utvalg)
* *[[The Answer Man]]* (2009)
* *[[Pineapple Express]]* (2008)
* *[[Southland Tales]]* (2006)
* *[[Puckad]]* (2006)
* *[[See Arnold Run]]* (2005)
* *[[The Darwin Awards (film)|The Darwin Awards]]* (2005)
* *[[Amber Frey: Witness for the Prosecution]]* (2005)
* *[[Laws of Attraction]]* (2004)
* *[[November (film)|November]]* (2004)
* *[[Knee High P.I.]]* (2003)
* *[[The Hebrew Hammer]]* (2003)
* *[[Die Mommie Die!]]* (2003)
* *[[Bruce Almighty]]* (2003)
* *[[Cherish (film)|Cherish]]* (2002)
* *[[Storm Watch]]* (2002)
* *[[Ingen grunn til begeistring]]* (2001)
* *[[Heartbreakers]]* (2001)
* *[[Zoolander]]* (2001)
* *[[Max Keeble's Big Move ]]* (2001)
* *[[Good Vibrations (film)|Good Vibrations]]* (2000)
* *[[Three Kings]]* (1999)
* *[[Drop Dead Gorgeous]]* (1999)
* *[[Air Bud: Golden Receiver ]]* (1998)
* *[[Bulworth]]* (1998)
* *[[The Last Supper (1995)|The Last Supper]]* (1995)
* *[[I Love Trouble]]* (1994)
* *[[Shake, Rattle and Rock!]]* (1994)
* *[[Passion Fish]]* (1993)
* *[[Born Yesterday]]* (1993)
* *[[Miami Blues]]* (1990)
* *[[Working Girl]]* (1988)
* *[[The Civilization Of Maxwell Bright]]*

## Referanser


## Eksterne lenker
*